b'\n_START_ARTICLE_\nProtesta del tabac del 1891\n_START_SECTION_\nAntecedents\n_START_PARAGRAPH_\nEl 20 de mar\xc3\xa7 de 1890, Nasir al-Din Shah va atorgar una concessi\xc3\xb3 al Major G. F. Talbot per a un monopoli complet sobre la producci\xc3\xb3, venda i exportaci\xc3\xb3 del  tabac durant 50 anys.  A canvi,Talbot pagava el Xa la suma anual de \xc2\xa315,000 i a m\xc3\xa9s un 25% dels beneficis..  En el moment d\xe2\x80\x99aquesta concessi\xc3\xb3 a l\xe2\x80\x99Iran es cultivava en exclusiva una varietat de tabac molt preuada en els mercats exteriors.  A conseq\xc3\xbc\xc3\xa8ncia d\xe2\x80\x99aquest monopoli els productors i propietaris de tabac de P\xc3\xa8rsia van quedar for\xc3\xa7ats a vendre els seus productes a agents del monopoli els quals el tornaven a vendre al preu de la seva conveni\xc3\xa8ncia._NEWLINE_En aquella \xc3\xa8poca la ind\xc3\xbastria del tabac de P\xc3\xa8rsia emprava 200.000 persones. La concessi\xc3\xb3 establint un monopoli del tabac violentava la relaci\xc3\xb3 entre productors i venedors de tabac i tamb\xc3\xa9 amena\xc3\xa7ava una part dels llocs de treball  .\n_START_SECTION_\nRevolta\n_START_PARAGRAPH_\nEl setembre de 1890 hi va haver les primeres protestes contra la concessi\xc3\xb3, per\xc3\xb2 no va sorgir dels mecaders (ulemes) din\xc3\xb3 del govern rus el qual considerava que aquest monopoli violava el tractat de Turkmanchai.  Malgrat la propesta russa Nasir al-Din Shah va intentar continuar amb aquesta concessi\xc3\xb3.  Durant la primavera de 1891 hi va haver protestes massives contra el monopoli (anomenat oficialment \xe2\x80\x9cR\xc3\xa9gie\xe2\x80\x9d). De primer van ser els mecaders  bazaaris .  Despr\xc3\xa9s s\xe2\x80\x99hi van sumar els ulemes els quals consideraven que estava tamb\xc3\xa9 amena\xc3\xa7ada la comunitat religiosa i que la concessi\xc3\xb3 contradeia la llei isl\xc3\xa0mica (x\xc3\xa0ria) .  _NEWLINE_Les ciutats de Shiraz, Teheran, i Tabriz van ser els centres de la revolta contra la concessi\xc3\xb3 del monopoli del tabac. El maig de 1891 Sayyed Ali Akbar, un prominent mul\xc2\xb7l\xc3\xa0 de Shiraz va ser tret del pa\xc3\xads per ordre de Nasir al-Din Shah per haver predicat contra la concessi\xc3\xb3. Sayyed Ali Akbar es va reunir amb l\xe2\x80\x99activista panisl\xc3\xa0mic Jamal al-Din al-Afghani, i Afghani va escriure una carta al l\xc3\xadder religi\xc3\xb3s Mirza Hasan Shirazi demanant que  "salv\xc3\xa9s i defens\xc3\xa9s el pa\xc3\xads dels criminals que han venut el pa\xc3\xads als grans Poders  _NEWLINE_A Isfahan es va fer un boicot al consum del tabac. A Tabriz, es va tancar el seu basar i els ulemes van deixar d\xe2\x80\x99ensenyar a les madrases.  _NEWLINE_El desembre de 1891 es va emetre una fatwa contra l\xe2\x80\x99\xc3\xbas del tabac dins el monopoli Els habitants de Teheran van deixar d\xe2\x80\x99usar el tabac i els mercaders van tancar els principals basars del pa\xc3\xads._NEWLINE_Abans de la fatwa a l\xe2\x80\x99Iran el consum de tabac era molt popular i es fumava fins i tot dins les mesquites.\xe2\x80\x9d  Per\xc3\xb2 la prohibici\xc3\xb3 de la fatwa va ser molt efectiva._NEWLINE_El gener de 1892, el Xa va cancel\xc2\xb7lar la concessi\xc3\xb3 del monopoli del tabac.  El 26 de gener Shirazi va emetre una altra fatwa que permetia usar el tabac. L\xe2\x80\x99\xc3\xa8xit d\xe2\x80\x99aquesta protesta va ser el preludi de la  Revoluci\xc3\xb3 constitucional de pocs anys despr\xc3\xa9s.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de cancel\xc2\xb7lar la concessi\xc3\xb3, la dinastia Qajar va haver de compensar la Companyia \xe2\x80\x9cImperial Tobacco Corporation of Persia\xe2\x80\x9d \xc2\xa3500,000.  Els iranians van poder comprovar que podien guanyar al Xa i als interessos estrangers.._NEWLINE_A conseq\xc3\xbc\xc3\xa8ncia d\xe2\x80\x99aquesta revolta els religiosos ulemes van quedar legitimats tamb\xc3\xa9 pol\xc3\xadticament  .'